Document ID: 32009R0517

KOMISIJAS REGULA (EK) Nr. 517/2009
(2009. gada 17. jūnijs),
ar ko groza Padomes Regulu (EK) Nr. 43/2009 attiecībā uz nozvejas limitiem tūbīšu zvejai EK ūdeņos ICES IIIa zonā un EK ūdeņos ICES IIa un IV zonā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2009. gada 16. janvāra Regulu (EK) Nr. 43/2009, ar ko 2009. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (1), un jo īpaši tās 5. panta 3. punktu,
tā kā:
(1)
Regulas (EK) Nr. 43/2009 IA pielikumā provizoriski noteikti tūbīšu nozvejas limiti EK ūdeņos ICES IIIa zonā un EK ūdeņos ICES IIa un IV zonā.
(2)
Saskaņā ar Regulas (EK) Nr. 43/2009 IID pielikuma 6. punktu Komisijai jāpārskata 2009. gadam noteiktā kopējā pieļaujamā nozveja (KPN) un kvotas tūbīšu zvejai minētajās zonās, pamatojoties uz Starptautiskās Jūras pētniecības padomes (ICES) un Zivsaimniecības zinātnes, tehnikas un ekonomikas komitejas (ZZTEK) ieteikumiem.
(3)
ICES IIa un IV zonā piemērojamo KPN aprēķina saskaņā ar formulu, kas noteikta Regulas (EK) Nr. 43/2009 IID pielikuma 6. punkta otrajā daļā. Atbilstīgi šai formulai KPN būtu 435 000 tonnu.
(4)
Saskaņā ar Regulas (EK) Nr. 43/2009 IID pielikuma 7. punktu ICES IIa un IV zonā piemērojamā KPN nedrīkst pārsniegt 400 000 tonnu.
(5)
Tūbīšu krājumi sastopami Ziemeļjūrā un ir kopīgi ar Norvēģiju, taču patlaban tie netiek kopīgi pārvaldīti. Šajā regulā paredzētie pasākumi ir saskaņā ar Kopienas un Norvēģijas apspriedēm, kas notikušas, ievērojot Eiropas Komisijas un Norvēģijas 2008. gada 10. decembra Saskaņotā zvejniecības apspriežu secinājumu protokola noteikumus. Tāpēc Kopienas daļa tajā KPN, kuru drīkst nozvejot EK ūdeņos ICES IIa un IV zonā, jānosaka apjomā, kurš atbilst 90 % no 400 000 tonnu.
(6)
Zivsaimniecības zinātnes, tehnikas un ekonomikas komiteja iesaka šo KPN palielināt par 4,23 %, aptverot arī EK ūdeņus ICES IIIa zonā.
(7)
Tāpēc attiecīgi jāgroza Regulas (EK) Nr. 43/2009 IA pielikums,
IR PIEŅĒMUSI ŠO REGULU.
1. pants
Regulas (EK) Nr. 43/2009 IA pielikumu groza saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 17. jūnijā

Labels: 11
6